เมื่อวันที่22 พฤศจิกายน ที่ผ่านมาวงในได้จัดกิจกรรม Relax day Relax night ขึ้นที่ Phothalai ซึ่งในงานวันนี้ได้เริ่มต้นขึ้นจากการได้ Tasting ประเดิมห้องอาหารใหม่สดซิงๆที่เปิดต้อนรับ group ของวงในเป็นกรุ๊ปแรกเลย ที่ห้องอาหารญี่ปุ่นห้องนี้ค่า “Kochi” ห้องอาหารจะตั้งอยู่โซนด้านหน้าชั้น1ของsport club ค่ะ (แต่ถึงไม่ได้เป็นสมาชิกของ sport club ก็มาทานกันได้นะคะมาชมบรรยากาศทานอาหารญี่ปุ่นมื้อคุณภาพกันตามอัธยาศัยเลย)
ซึ่งแม้ว่าร้านจะเพิ่งเปิดแต่บอกเลยว่าอาหารที่ทานและการบริการที่ได้รับในวันนี้ค่อนข้าง perfect จริงๆ วัตถุดิบที่ทางร้านนำมาทำให้ทานวันนี้ดีมากๆๆ อาหารอร่อยทุกจานอร่อยดีมากเลยค่ะ การบริการก็ไม่ขาดตกบกพร่อง ทุกคนดูบริการด้วยใจมากๆค่ะ แถมวันนี้ได้รับเกียรติจากเชฟมากประสบการณ์มาให้ความรู้เกี่ยวกับซูชิและวิธีการทำด้วย สนุก ได้ความรู้ แล้วได้ลงมือทำจริงด้วย ฮ่าๆๆ ไม่อยากอวดเลย (เละอยู่ๆๆ ไม่ใช่เล่นเลยยย)

••ที่ตั้งและการเดินทาง••
โพธาลัยจะอยู่แถวเรียบทางด่วนเอกมัยรามอินทรา ตรงซอยโยธินพัฒนา3 ค่ะ ใกล้ๆกับ CDC ใครมาเที่ยวบ่อยคงคุ้นชินแน่ๆ พอเข้ามาแล้วให้ขับเข้ามาบริเวณโซนสนามกอล์ฟ ร้านจะอยู่ตรงทางเข้าตึกค่ะ  
การเดินทางถ้าขับรถมาจากถนนเอกมัยก็ขับตรงมาเรื่อยๆ ข้ามแยกเอกมัยเข้ารามอินทรา ก็จะอยู่บนถนนเอกมัยรามอินทรา ให้ขับเลยถนนลาดพร้าวมาอีก จนเจอโลตัสและ the crystal อยู่ทางซ้ายมือให้เตรียมยูเทิร์นอันต่อไปได้เลย พอยูเทิร์นแล้วให้ชิดซ้ายเข้าโยธินพัฒนา แล้วเลี้ยวซ้ายอีกทีจนเจอโยธินพัฒนา3 ก็ตรงเข้าไปเลยจะเจอ Phothalai ค่ะ หรืออีกทางมาทางเกษตรนวมินทร์ ก็ให้ขับรถมุ่งหน้ามาทางลาดพร้าวอันนี้จะใกล้โยธินพัฒนา3 มากกว่าหน่อยค่ะ

บรรยากาศของร้านแม้จะเป็นห้องอาหาร แต่ก็ร่มรื่นมากทีเดียวค่ะ มองออกไปนอกหน้าต่างบานใหญ่ๆติดโต๊ะรับประทานอาหารแล้วสบายตา สบายใจสุดๆเลย ได้เห็นสีเขียวๆของต้นไม้ ชื่นชมอีกมุมบรรยากาศของโพธาลัยได้อย่างดี ภายในห้องอาหารก็เย็นสบาย เพดานยกสูง ตกแต่งสบายตาโทนสีสว่างๆดูไม่อึดอัด ติดกระจกสะท้อนบานใหญ่ๆ โดยรวมแล้วดูเรียบหรูมากๆ เหมือนมาผ่อนคลายอารมณ์และรับประทานอาหารไปด้วยในตัว สม concept “Relax day” สุดๆ

••เมนูที่ทานในวันนี้••
- Kanatobiko salad สลัดปูอัดและไข่ปู
จานนี้เป็นจานเริ่มต้นเรียกน้ำย่อยกันซักหน่อย โดยการเสริฟผักสดๆปลอดสารพิษ ราดน้ำสลัดพอออกรสชาติเปรี้ยวหวานๆนิดๆกลิ่นหอมดีสไตร์ญี่ปุ่นๆ แล้วโรยหน้าด้วยไข่ปูและเนื้อปู ทำให้ได้รสชาติจากทั้งน้ำสลัดและเนื้อปูด้วยเข้ากันดีค่ะ ทานแล้วทั้งนุ่มเนื้อปู ทั้งกรุบๆไข่ปู อร่อยใช้ได้เลย
(จานนี้ให้3.5/5ดาว)

- Sashimi Mori ปลาดิบรวม
ปลาดิบรวมเซตนี้เสริฟมาในชามน้ำแข็งโตๆ ประกอบด้วยปลาดิบสดๆ แร่มาเนื้อหนาดีมากสวยงามสุดๆ รวม 3 อย่าง คือ ปลาแซลมอน ปลาทูน่า และปลาฮามาจิ เนื้อปลาสดมากๆๆๆ ไม่เละ ไม่ยุ่ย ไม่เหนียว ไม่คาว
ปลาแซลมอนสีสวยมีมันแทรกพอสมควรนุ่มแน่นและหวานอร่อยมากๆจริงๆค่ะ ต่อมาที่ทานคือปลาฮามาจิอันนี้ก็สัมผัสนุ่มดีมากค่ะ ไม่คาวเลย ชิ้นสุดท้ายที่ลองทานคือปลาทูน่าหวานมันนุ่มลิ้นดีสุดๆเลยค่ะ เมนูนี้ไม่มีที่ติเลยจริงๆ ชอบสุดๆ ถ้ามาเองอย่างละชิ้นต้องบอกตามตรงว่าคงไม่พอแน่ๆ ฮ่าๆ ที่ขาดไม่ได้ คือ วาซาบิที่นี่เสริฟมา 2 แบบ คือวาซาบิสดกับวาซาบิดองที่ดูผ่านๆเหมือนน้ำจิ้มซีฟู้ต แต่รสชาตินี่เด็ดมากๆๆค่ะ ชอบวาซาบิแบบดองมากเลยหอมแต่ไม่ใช่แบบขึ้นจมูกขนาดนั้นแต่เน้นเผ็ดๆ ทานกับปลาดิบเข้ากันดีมากเลย แล้วแกล้มขิงดองอีกนิดได้รสเผ็ดหวานๆ สุขโค่ยย
(จานนี้ให้5/5ดาว)

- Tuna cream cheese roll
ด้านในประกอบด้วยทูน่าและผักแล้วห่อด้วยครีมชีทที่รสชาติแน่นมากกกกกก เคี้ยวเข้าปากแบบไม่ได้ตั้งตัวแล้วชีทกระจายทั่วปาก ฟินมากๆๆ หอมสุดๆเลยล่ะค่ะ แล้วโรยไข่กุ้งเพิ่มสัมผัสกรุบๆและสวยงามมาก เห็นชีทเยอะๆล้นๆแบบนี้แต่ไม่เลี่ยนเลยนะคะทานกับปลาทูน่าและผักตัดเลี่ยนจนเหลือแต่ความฟินล้วนๆ
(จานนี้ให้4/5ดาว)

- Snow fish teriyaki
จานนี้เป็นปลาหิมะเนื้อหนาเนียนย่างซอสเทริยากิ เนื้อปลาย่างดีมาก ไม่สุกเกินไป ไม่ต้องจิ้มซอสอะไรเพิ่มเติมเลย มันก็หวานในตัวเองอยู่แล้ว หนังปลาหอม กรอบ มันๆนิดๆเนื้อนุ่มมมๆทานอร่อยมากๆค่ะ แนะนำให้ลองกันค่ะ นุ่มลิ้นมั่กๆ
(จานนี้ให้4.5/5ดาว)

-Tempuramori
จานนี้เป็นกุ้งทอดเสริฟมาพร้อมกับผักเทมปุระเท่าที่รู้จักก็คือ เผือกกับฟักทอง กับใบอะไรอีกสักอย่าง กุ้งตัวขนาดไม่ใหญ่มาก แต่ทอดได้กรอบดี ที่ชอบของชามนี้คือซอสเทมปุระที่ใส่ไช้เท้าฝนมารสชาติดีมาก หวานหอมดีค่ะ แต่ตัวเทมปุระยังไม่ได้โดดเด่นต่างกับที่อื่นมากนัก
(จานนี้ให้3.5/5ดาว)
 
- curry Udon
ตอนที่พนักงานนำชามนี้มาเสริฟพอดีตอนนั้นไปเข้าห้องน้ำพอเข้ามาในห้องแล้วโอโหห กลิ่นตลบ หอมกลิ่นกะหรี่มากๆค่ะ พอได้ลองทานแล้วหอมมากจริงๆ รสชาติน้ำซุปกลมกล่อมลงตัว เนื้อไก่หั่นชิ้นพอดีคำให้เยอะมาก อุด้งก็นุ่มลื่นอร่อย จริงๆส่วนตัวไม่เคยทานกะหรี่ที่เป็นอุด้งเลย ชอบทานแต่ที่เป็นข้าวมากกว่าพอได้ลองแล้วก็ชอบเลยค่ะ แต่รสชาติไม่เผ็ดนะคะ
(จานนี้ให้3.5/5ดาว)

- Hotate Tamasui ซุปหอยเชลล์
อันนี้ก็เป็นอีกเมนูที่ประทับใจค่ะ ทางร้านได้นำหอยเชลล์จากฮอกไกโดตัวเป้งๆ สดมากๆ มาทำซุป ใส่สาหร่ายวากาเมะและเอาผักไปชุบไข่มาตุ๋นพร้อมกัน ทั้งหอยทั้งน้ำและวัตถุดิบทุกอย่างขับรสชาติออกมาได้หวานธรรมชาติมากๆเลย
(จานนี้ให้4/5ดาว)

- Greentea Pudding and Black sesame Pudding
เมนูของหวานปิดท้ายที่ขอแนะนำสุดตัวเลยค่ะ คือ เมนูพุดดิ้งงงงๆๆ แสนอร่อยหอมหวานมวากก คือ วันที่ไปทานเชฟเสริฟพุดดิ้ง 2 หน้ามาในถ้วยเดียว ด้านนึงเป็นชาเขียวซึ่งหอมมัทชะสุดๆๆๆ เนื้อเหลวๆหน่อย แต่ทำให้มันนุ่มไหลเหลวลื่นหวานละมุนแทบบินจริงๆค่ะ ทั้งหอมทั้งนุ่มละมุนฝั่งชาเขียวนี่ขอให้ 5 ดาวเลย ส่วนอีกฝั่งเป็นงาดำเนื้อสัมผัสมันต่างกับชาเขียวมากไปหน่อย คืองาดำจะหยาบกว่าพอประมาณ แต่กลิ่นหอมงาดำมากๆๆเลยค่ะ ฝั่งงาดำนี่ให้ 4 ดาว
(จานนี้ให้4.5/5ดาว)

ส่วนเรื่องการบริการอันนี้ไม่ต้องสืบค่ะวันนี้ทำได้ดีมาก เต็มที่สุดๆ สุภาพยิ้มแย้มน่ารัก คอยเก็บจานและให้ความช่วยเหลือตลอดมื้ออย่างดี และขอชื่นชมไปยังเชฟที่ใจดีสอนทำซูชิอย่างใจเย็นมากๆ วัตถุดิบหมดก็เติมให้เราทำกันอย่างเต็มที่สนุกสนานมากค่ะ(แต่เชฟไม่ช่วนทานนะคะ ทำเองทานเอง ฮ่าๆ)

โดยสรุปแล้ว มื้อนี้ประทับใจค่อนข้างมากค่ะ ทั้งบรรยากาศ รสชาติอาหารตั้งแต่จานเรียกน้ำย่อยถึงจานของหวานก็ดีมากๆ การบริการก็ดีมากเช่นกันค่ะ ร้านนี้เลยเป็นร้านที่รับประกันได้เลยว่าถ้าใครได้มาลองลิ้มชิมรสแล้วจะกลับบ้านพร้อมความฟินค้างเหมือนกิ๊งตอนนี้แน่เลยค่ะ  

ใครสนใจมาทดลองร้านอาหารญี่ปุ่นน้องใหม่แต่มีระดับที่เรียกเลยว่าเป็นลูกพี่555
ห้องอาหารจะเปิดบริการดังนี้ค่ะ
เปิดบริการ จันทร์-ศุกร์ 17:00-22:00
ส่วนวันหยุดนักขัตฤกษ์ เวลา 11:30-14:00 และ17:00-22:00น.นะคะ